Η **Νταϊάν Κάνον** (αγγλικά: Dyan Cannon, πραγματικό όνομα **Samille Diane Friesen**, 4 Ιανουαρίου 1937 - ) είναι Αμερικανίδα ηθοποιός, σκηνοθέτρια, σεναριογράφος, παραγωγός και μοντέρ. Έχει προταθεί για τρία Βραβεία Όσκαρ.

Βιογραφικά στοιχεία
-------------------

Η Κάνον γεννήθηκε με το όνομα Σαμίλ Νταϊάν Φρίζεν στην Τακόμα της Ουάσιγκτον στις 4 Ιανουαρίου 1937, κόρη της νοικοκυράς Κλερ Φρίζεν (το γένος Πόρτνοϊ) και του ασφαλιστή Μπεν Φρίζεν.  Μεγάλωσε ως Εβρααία Ασκενάζι όπως η μητέρα της, η οποία ήταν Ρωσίδα μετανάστρια, αν και ο πατέρας της ήταν Βαπτιστής.  Παρακολούθησε το γυμνάσιο του Δυτικού Σιάτλ  και φοίτησε δυόμισι χρόνια στο Πανεπιστήμιο της Ουάσιγκτον.  Ο μικρότερος αδερφός της είναι ο μουσικός της τζαζ Ντέιβιντ Φρίζεν.

Καριέρα
-------

Η Κάνον έκανε το κινηματογραφικό της ντεμπούτο το 1960 στην ταινία *Ο αυτοκράτωρ του εγκλήματος* (*The Rise and Fall of Legs Diamond*), ενώ εμφανιζόταν στην τηλεόραση από τα τέλη της δεκαετίας του 1950, όπως το 1959 στο *Wanted: Dead or Alive* του CBS. Περίπου την ίδια περίοδο, έπαιξε στο γουέστερν του CBS *Johnny Ringo* και στο γουέστερν του Τζακ Λορντ *Stoney Burke* στο κανάλι ABC. 

Το 1963, η Κάνον συμμετείχε στην παραγωγή του μιούζικαλ του Μπρόντγουεϊ *How to Succeed in Business Without Really Trying*, στο οποίο ερμήνευσε τη Ρόζμαρι.

Το 1964 πρωταγωνίστησε ως γκεστ στη σειρά *Gunsmoke*, στον ρόλο της Άιβι Νόρτον, μιας κακοποιημένης κόρης που ήθελε να παντρευτεί τον άντρα που αγαπούσε στο επεισόδιο "Aunt Thede" του δέκατου κύκλου.

Ο πρώτος σημαντικός κινηματογραφικός ρόλος της Κάνον ήρθε με το *Μπομπ και Κάρολ και Τεντ και Αλίκη* (*Bob & Carol & Ted & Alice*) το 1969, που κέρδισε υποψηφιότητες για Όσκαρ και Χρυσή Σφαίρα. Το 1971 πρωταγωνίστησε σε πέντε ταινίες: *Η ερωτική μηχανή*, *Η λέσχη των μοντέρνων γυναικών*, *Η μεγάλη ληστεία της Νέας Υόρκης* με τον Σον Κόνερι, *Οι διαρρήκτες*, and *Such Good Friends*, για τις οποίες έλαβε υποψηφιότητα για Χρυσή Σφαίρα Καλύτερης Γυναικείας Ερμηνείας. Η Κάνον συμπρωταγωνίστησε στο *Η βία είναι η δύναμή μου* (1973) δίπλα στον Μπαρτ Ρέινολντς, στο μυστήριο *Επικίνδυνη πρόκληση* και έδωσε μια ερμηνεία που επαινέθηκε από τους κριτικούς στο *Child Under a Leaf* το 1974. Πρωταγωνίστησε στην τηλεοπτική ταινία *Βιρτζίνια Χιλ* με τον Χάρβεϊ Καϊτέλ. Μετά από αυτό, απείχε από την υποκριτική τέσσερα χρόνια. 

Έγινε η πρώτη υποψήφια για Όσκαρ ηθοποιός που προτάθηκε στην κατηγορία Καλύτερης Ταινία Μικρού Μήκους Δράσης για το *Number One* (1976), ένα έργο στον οποίο η Κάνον έκανε την παραγωγή, τη σκηνοθεσία, το σενάριο και το μοντάζ. Ήταν μια ιστορία για τη σεξουαλική περιέργεια των εφήβων.  Το 1978, η Κάνον συμπρωταγωνίστησε στην ταινία *Η εκδίκηση του Ροζ Πάνθηρα*. Την ίδια χρονιά, εμφανίστηκε στο *Ας περιμένει ο Παράδεισος*, για το οποίο έλαβε μία ακόμη υποψηφιότητα για Όσκαρ και κέρδισε Χρυσή Σφαίρα Β' Γυναικείου Ρόλου.

Το 1976, παρουσίασε την εκπομπή *Saturday Night Live* στην πρώτο του κύκλο και πρωταγωνίστησε στον τέταρτο κύκλο του *The Muppet Show* το 1979. 

Στη δεκαετία του 1980, η Κάνον, η οποία είναι επίσης τραγουδίστρια/τραγουδοποιός, εμφανίστηκε στα *Honeysuckle Rose* (1980) με τον Γουίλι Νέλσον, *Η πρεμιέρα* με τον Αλ Πατσίνο, *Θανάσιμη παγίδα* (1982) με τους Κρίστοφερ Ριβ και Μάικλ Κέιν, *Η λέσχη των ξεφωνημένων* (1988), καθώς και σε αρκετές τηλεταινίες.

Για τη συνεισφορά της στην κινηματογραφική βιομηχανία, η Κάνον εισήχθη στη Λεωφόρο της Δόξας στο Χόλιγουντ το 1983 με ένα αστέρι κινηματογράφου που βρίσκεται στη λεωφόρο Hollywood Boulevard 6608. 

Η Κάνον έγραψε, σκηνοθέτησε και πρωταγωνίστησε στην ημιαυτοβιογραφική ταινία *The End of Innocence*. 

Στη δεκαετία του 1990, εμφανίστηκε στις δημοφιλείς τηλεοπτικές εκπομπές *Diagnosis: Murder* and *Συνήγορος υπεράσπισης (6608 )*, καθώς και σε αρκετά επεισόδια του *Ally McBeal*. Έκανε εμφανίσεις στις ταινίες *Ο κατάσκοπος με τις βελούδινες πατούσες* (1997), *8 Heads in a Duffel Bag* (1997) και *Ζιγκολό της συμφοράς* (1997) με τους Γουόλτερ Ματάου και Τζακ Λέμον. Το 2005, εμφανίστηκε στο *Boynton Beach Club*, μια ταινία για τους ηλικιωμένους κατοίκους της Φλόριντας που μόλις χήρεψαν.

Προσωπική ζωή
-------------

Στις 22 Ιουλίου 1965, η Κάνον παντρεύτηκε τον ηθοποιό Κάρι Γκραντ, ο οποίος ήταν 33 χρόνια μεγαλύτερός της. Απέκτησαν μια κόρη, την Τζένιφερ (γεν. 26 Φεβρουαρίου 1966), η οποία είναι επίσης ηθοποιός. Ο Γκραντ και η Κάνον χώρισαν το 1968. 

Το 1985, η Κάνον παντρεύτηκε τον επενδυτή ακινήτων Στάνλεϊ Φέρμπεργκ. Πήραν διαζύγιο το 1991.

Η Κάνον είναι οπαδός των Λος Άντζελες Λέικερς και παρακολουθεί αγώνες τους πάνω από τρεις δεκαετίες. Είναι αναγεννημένη χριστιανή.

Φιλμογραφία
-----------

| Έτος | Πρωτότυπος τίτλος | Ελληνικός τίτλος | Ρόλος |
| --- | --- | --- | --- |
| 1960 | *The Rise and Fall of Legs Diamond* | *Ο αυτοκράτωρ του εγκλήματος* | Ντίξι |
| *This Rebel Breed* |  | Γουίγκλς |
| 1965 | *The Murder Game* |  |  |
| 1969 | *Bob & Carol & Ted & Alice* | *Μπομπ και Κάρολ και Τεντ και Αλίκη* | Άλις Χέντερσον |
| 1971 | *Doctors' Wives* | *Η λέσχη των μοντέρνων γυναικών* | Λόρι Ντέλμαν |
| *The Anderson Tapes* | *Η μεγάλη ληστεία της Νέας Υόρκης* | Ίνγκριντ Έβερλι |
| *The Love Machine* | *Η ερωτική μηχανή* | Τζούντιθ Όστιν |
| *The Burglars* | *Οι διαρρήκτες* | Λίνα Γκριπ |
| *Such Good Friends* |  | Τζούλι Μέγινγκερ |
| 1973 | *Shamus* | *Η βία είναι η δύναμή μου* | Αλέξις |
| *The Last of Sheila* | *Επικίνδυνη πρόκληση* | Κριστίν |
| 1974 | *Child Under a Leaf* |  | Ντόμινο |
| *Virginia Hill* | *Βιρτζίνια Χιλ* | Βιρτζίνια Χιλ |
| 1976 | *Number One* |  | μητέρα του Ματ |
| 1978 | *Heaven Can Wait* | *Ας περιμένει ο Παράδεισος* | Τζούλια Φάμσγουορθ |
| *Revenge of the Pink Panther* | *Η εκδίκηση του Ροζ Πάνθηρα* | Σιμόν Λεγκρέ |
| 1980 | *Honeysuckle Rose* |  | Βιβ Μπόναμ |
| *Coast to Coast* |  | Μέιντι Λέβρινγκτον |
| 1982 | *Deathtrap* | *Θανάσιμη παγίδα* | Μάιρα Μπρουλ |
| *Author! Author!* | *Η πρεμιέρα* | Άλις Ντιτρόιτ |
| 1988 | *She's Having a Baby* | *Εγώ, εσύ κι αυτό* | Νταϊάν Κάνον |
| *Caddyshack II* | *Η λέσχη των ξεφωνημένων* | Ελίζαμπεθ Πιρς |
| 1990 | *The End of Innocence* |  | Στέφανι |
| 1992 | *Christmas in Connecticut* | *Χριστούγεννα στο Κονέκτικατ* | Ελίζαμπεθ Μπλέιν |
| 1993 | *The Pickle* |  | Έλεν Στόουν |
| 1997 | *Allie & Me* |  | Κάρεν Στάιντερ |
| *That Darn Cat* | *Ο κατάσκοπος με τις βελούδινες πατούσες* | κυρία Φλιντ |
| *8 Heads in a Duffel Bag* |  | Ανέτ Μπένετ |
| *Out to Sea* | *Ζιγκολό της συμφοράς* | Λιζ Λαμπρέτς |
| 1998 | *The Sender* |  | Τζίνα Φέρφαξ |
| 1999 | *Kiss of a Stranger* | *Φιλί θανατηφόρο* | Λέσλι |
| 2003 | *Kangaroo Jack* | *Κλέφτης καγκουρό* | Άννα Κάρμπορν |
| 2004 | *After the Sunset* | *Το τελευταίο κόλπο* | Νταϊάν Κάνον |
| 2005 | *Boynton Beach Club* |  | Λόις |
| 2021 | *Hope's Legacy* |  | Λίντα |
|

Παραπομπές
----------

1. ↑  (Αγγλικά) *Internet Broadway Database*. 34431. Ανακτήθηκε στις 9  Οκτωβρίου 2017.
2. ↑  Darryl Roger Lundy: (Αγγλικά) *The Peerage*. p18311.htm#i183101. Ανακτήθηκε στις 9  Οκτωβρίου 2017.
3. ↑  *GeneaStar*. friesens.
4. ↑  *Τσεχική Εθνική Βάση Δεδομένων Καθιερωμένων Όρων*. xx0213972. Ανακτήθηκε στις 1  Μαρτίου 2022.
5. ↑  Ανακτήθηκε στις 4  Μαρτίου 2021.
6. ↑  Ανακτήθηκε στις 22  Μαΐου 2019.
7. ↑  Ανακτήθηκε στις 22  Μαΐου 2019.
8. ↑  Ανακτήθηκε στις 23  Μαΐου 2019.
9. ↑  Ανακτήθηκε στις 14  Ιουνίου 2019.
10. ↑  *Τσεχική Εθνική Βάση Δεδομένων Καθιερωμένων Όρων*. xx0213972. Ανακτήθηκε στις 18  Δεκεμβρίου 2022.
11. 1 2  p18311.htm#i183101. Ανακτήθηκε στις 7  Αυγούστου 2020.
12. ↑  Ανακτήθηκε στις 19  Σεπτεμβρίου 2021.
13. ↑  Ανακτήθηκε στις 6  Ιουνίου 2021.
14. 1 2  «Dyan Cannon Discusses Her Faith». CNN.com. 2001-04-23.. Ανακτήθηκε στις 2006-12-13.
15. ↑  Meyer, Kathie (August 17, 2010). «Actress Dyan Cannon revealed as the 11th annual Port Townsend Film Festival special guest». *The Leader* (Port Townsend, Washington). Αρχειοθετήθηκε από το πρωτότυπο στις September 4, 2019.. Ανακτήθηκε στις September 4, 2019.
16. ↑  «Looking Out for 'Number One' Gets Dyan Cannon a New Role and a New Life». *People* **7** (9). March 7, 1977. Αρχειοθετήθηκε από το πρωτότυπο στις September 4, 2019.. Ανακτήθηκε στις September 4, 2019.
17. ↑  Feather, Leonard (31 Μαρτίου 1988). «Jazz Reviews: David Friesen Trio at Catalina's: State of the Art». Αρχειοθετήθηκε από το πρωτότυπο στις 4 Σεπτεμβρίου 2019. Ανακτήθηκε στις 4 Σεπτεμβρίου 2019. Playing for a small but select audience that included his sister, Dyan Cannon, Friesen performed during most of the set on a French acoustic bass, made in 1795.
18. ↑  Hawaiian Eye Episode #11, Best of Hawaiian Eye, 1961, Warner Brothers archives.
19. ↑  Sweeney, Louise (June 11, 1981). «Dyan Cannon; Her Best Is Yet To Be». *The Christian Science Monitor*.
20. ↑  Dyan Cannon Eschews Limits: DYAN CANNON Saunders, Dick. Los Angeles Times 7 Jan 1977: f18.
21. ↑  "The Muppet Show - Ending with Dyan Cannon" στο YouTube
22. ↑  «Hollywood Walk of Fame - Dyan Cannon». *walkoffame.com*. Hollywood Chamber of Commerce. Αρχειοθετήθηκε από το πρωτότυπο στις 3 Απριλίου 2016. Ανακτήθηκε στις 11 Φεβρουαρίου 2018.
23. ↑  Sherrill, Martha (February 8, 1991). «Lunch With a Loose Cannon; Daffy Dyan Does Duke's, Gets Kissed, Sheds Innocence». *The Washington Post*: σελ. B-1.
24. ↑  «Dyan Cannon granted divorce». *Windsor Star*: σελ. 48. March 22, 1968. Αρχειοθετήθηκε από το πρωτότυπο στις September 24, 2015.. Ανακτήθηκε στις March 13, 2013.
25. ↑  Wooding, Dan (May 1, 2001). «Actress Dyan Cannon Ministers at 'God's Party'». *Christian Headlines*. Αρχειοθετήθηκε από το πρωτότυπο στις 2017-10-07.. Ανακτήθηκε στις January 7, 2021.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νταϊάν Κάνον** |

* Νταϊάν Κάνον στην IMDb
* Νταϊάν Κάνον στο AllMovie
* Νταϊάν Κάνον στο Twitter

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 107199132
* LCCN: n95059274
* ISNI: 0000 0000 7824 2123
* GND: 140509151
* SUDOC: 073371157
* BNF: cb138921190 (data)
* BIBSYS: 10064726
* NKC: xx0213972
* BNE: XX1292539

 |

 |